ZLATIN DNEVNIK

Zlatin dnevnik je resnična zgodba, napisana v obliki dnevnika, ki ga je napisala Zlata Filipovič. Na začetku je v Sarajevu mirno, ko pa nastopi vojna, Zlata izgubi veliko prijateljev in šolo, ki jo je imela zelo rada. Nenehno se morajo skrivati v kleti, kjer je mrzlo. Tudi hrane jim primanjkuje. Bojijo se vsega, saj so jim granate uničile hišo. Zlata to vse skrbno vpisuje v svoj dnevnik, ki ga je poimenovala Mimmy. Njihov sorodnik, natančneje Zlatin stric, je tudi v nevarnosti, zato mu Zlatini starši pošiljajo denar in hrano preko organizacij, ki skrbijo za reveže. Kmalu veliko ljudi umre in veliko živali ostane brez skrbnikov, zato Zlata k sebi vzame dve ptici in mačko. Zlatini prijatelji se kmalu zatem odselijo skupaj s svojimi starši. Zlata in njena mama tudi želita oditi, ampak zaradi očeta in vseh ljudi, ki ju imajo radi, tega ne moreta storiti. Tako se odločijo, da ostanejo vsi skupaj v Sarajevu. Kasneje, ko se vojna malo poleže, pridejo novinarji in izvejo za Zlatin dnevnik. Dnevnik objavijo po vseh državah v obliki knjige in v knjigi nekaj slik Zlatine družine. Ko dnevnik objavijo v Parizu, se Zlata in vsi njeni odselijo v Francijo, kjer jih čaka boljše življenje, brez vojne.

To knjigo priporočam vsem, ki imajo radi resnične zgodbe. Res je, da je knjiga polna žalosti, a tako se naučiš ceniti nekatere vrednote, ki jih drugače niti ne opaziš.